《至节前二日》
元代·方回

梅花买到满楼香，但笑吾家节是常。
雨冻不应无雪冻。肩疮更是有头疮。
桃符爆竹年将近，绣线书帷日渐长。
三岁岭南江左路，岂知八十客钱塘。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。